### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges det første initiativ i
Spangsbro/Kåstrup lokalområde (formidling af stier og opsætning af borde/bænke) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller,

at ansøgningen godkendes med en samlet rammebevilling på 80.000 kr., under  forudsætning af, at alle myndighedstilladelser indhentes inden projekterne realiseres.

at der træffes beslutning om, hvorvidt Kalundborg Kommune skal overtage den  efterfølgende drift- og vedligeholdelse.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke  findes i dag eller som skal ændres/udvides. Og uanset formål skal anvendelsen  være rettet mod det offentlige rum.
 at der skal etableres en demokratisk proces i hvert lokalsamfund. Og det enkelte     lokalsamfund indstiller projekterne til kommunen med endelig godkendelse i     Økonomiudvalget og Kommunalbestyrelsen.

Den konkrete ansøgning fra [adresse]:

[adresse]Kåstrup-området holdt borgermøde den 25. august 2021, hvor de projekter, som
aktionsgruppen i [adresse] har valgt at prioritere, blev præsenteret for de fremmødte borgere.

Følgende projekter blev godkendt på mødet:

1. Formidling af stier og opsætning af borde/bænke
2. Etablering af multibane ved Tømmeruphallen

Aktionsgruppen er nu klar med ansøgningen til det første projekt:

1. Formidling af stier og opsætning af borde/bænke:
Lokalområdet ønsker midler fra 'Få det Fikset' - puljen til formidling og markering af eksisterende stier, etablering af nye stier samt borde og bænke til placering på udvalgte steder langs stierne. Projektet indeholder også etablering af en trappe ved et spring i terrænet og en lille platform, der skal fungere som udsigtspunkt.

De endelige placeringer af borde, bænke, trappe samt udsigtspunkt er ikke fastlagt endnu. De endelige placeringer vil ske i samarbejde med administrationen.

*Drift og vedligeholdelse*

Der vil være afledte udgifter til drift og vedligeholdelse. Udgifternes størrelse afhænger blandt andet af, hvor mange borde og bænke, der kan realiseres indenfor de 80.000 kr. Lokalområdet forventer, at Kalundborg Kommune overtager driften.

Hvis Kalundborg Kommune skal overtage driften, er det administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at borde og bænke er opsat.

## Økonomiske konsekvenser

Spangsbro/Kåstrup lokalområdes samlede andel af puljen til Lokalsamfundenes ’Få det Fikset’ projekter er 500.000 kr. De samlede omkostninger til det første projekt er estimeret til 80.000  kr. Hvis projektet godkendes, er restrådighedsbeløbet herefter 420.000 kr.
Når projektet er gennemført og de endelige omkostninger er kendt, vil en eventuel uforbrugt del af rammen til projektet, kunne tilgå øvrige ’Få det Fikset’ projekter i [adresse].

Hvis Kalundborg Kommune skal overtage driften, er det administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at borde og bænke er opsat.

[adresse] bemærkninger er indarbejdet i sagen.

### Sagens forløb

07-12-2022 Økonomiudvalget
Anbefales.